**PROGRAM IZOBRAŽEVALNIH DELAVNIC:**

*(Vse delavnice so brezplačne, obvezne pa so predhodne prijave!)*

**FOTOGRAFSKA DELAVNICA: Fotografije pripovedujejo zgodbo**

**Kdaj: torek, 27. 9. 2016, ob 17. uri**

**Kje: prostori nad Knjižnico Ivančna Gorica**

*»Zmotno je prepričanje, da je za dobro fotografijo potreben dober fotoaparat. Dobra fotografija nastane v naši glavi, fotoaparat pa je samo podaljšek naših razmišljanj, znanja in izkušenj. Zato je učenje najboljša pot do dobrih fotografij.* ***Na delavnici bomo spoznali in obravnavali fotografijo kot temeljno orodje komunikacije vašega društva. Naučili se bomo, kako se dobro pripraviti za uspešno fotografiranje, naučili se bomo osnov fotografiranja (o objektivih, zaslonki, kompoziciji, svetlobi ...) in obdelave fotografij (z brezplačnimi orodji)****. Naučili se bomo razmišljati kot pravi, profesionalni fotografi.* ***Obravnavali bomo tudi priložnosti za promocijo vaših društvenih dejavnosti skozi fotografijo****.*

*Na delavnici bomo torej spoznali nekaj temeljnih skrivnosti uspešnega fotografiranja in resnično razumeli besede prijatelja, vzornika in profesionalnega fotografa Arneta Hodaliča, ki je nekoč dejal, da fotografiranje pravzaprav pomeni razmišljanje skozi sliko in da se fotografira z glavo in ne s fotoaparatom.*

*Delavnica je namenjena fotografom začetnikom in vsem, ki bi želeli v bližnji prihodnosti vstopiti v čudoviti svet ustvarjalnega zapisovanja časa skoz zamrznjene podobe.«*

*Franc Fritz Murgelj*

Delavnico bo vodil Franc Fritz Murgelj. Da pa bo čim bolj prilagojena vašim pričakovanjem vas prosimo, da jih sporočite na elektronski naslov franc.murgelj@ivancna-gorica.si.

Vsi udeleženci boste na delavnici imeli priložnost prelistati aktualno knjigo in priročnik Arneta Hodaliča z naslovom Fotografija. Če jo boste želeli tudi kupiti, bo na voljo po posebni promocijski ceni.

**DELAVNICA AUDIO TEHNIKE**

**Kdaj: petek, 7. 10. 2016, ob 17.uri**

**Kje: Kulturni dom Ambrus**

*»Na delavnici audio tehnike bomo izvedeli na kaj vse moramo biti pozorni pri izvedbi enostavne prireditve.*

*Program:*

* ***pot signala ( mikrofon -> mešalna miza -> ozvočenje)***
* ***tip signala***
* ***kabli in konektorji***
* ***mešalna miza***
* ***kretnica in ojačevalci za ozvočenje in monitoring***

*Za udeležbo ne potrebujete predznanja.«*

Simon Kavšek

Tečaj bo vodil glasbenik in producent Simon Kavšek, ki od leta 2006 predava na tečaju "osnove audio tehnike" glasbene šole Vox.

**NADALJEVALNA DELAVNICA JAVNEGA NASTOPANJA:**

**Kdaj: sobota, 8. 10. 2016, ob 12.uri**

**Kje: Kulturni dom Ambrus**

*»Zdaj že vemo, da v sebi nosimo sposobnost za sproščeno nastopanje in govorne spretnosti. Kako lahko pridobljeno znanje še poglobimo? Kako osvojiti čarovnijo nastopanja, ki bo trajala in se zadrege pred nastopi ne bodo pojavljale vsakič znova?*

***Nadaljevalna delavnica nastopanja je sestavljena iz poglobljenih praktičnih vaj nastopanja pred zahtevnejšimi občinstvi, s poudarkom na poglobljeni artikulaciji govornih nastopov, s spoznavanjem zahtevnejših dihalnih vaj in utrjevanju znanja in talenta, ki ste ga prinesli s sabo.****«*

Carmen L. Oven

Dalavnico bo vodila Carmen L. Oven, voditeljica javnih prireditev, avtorica in voditeljica radijskih ter televizijskih oddaj, izvajalka delavnic nastopanja in pripovedovanja ter avtorica

**DELAVNICA TRIKOV ZA ANIMACIJO OTROK**

**Kdaj: petek, 7. 10. 2016, ob 17.00**

**Kje: Kulturni dom Ambrus**

*»Delavnica je namenjena vsem, ki želijo popestriti dogodke z atraktivnimi triki z baloni. Izvedeli boste vse o modelirnih balonih in dobili nekaj smernic za animacijo na otroških zabavah. Začetniki se boste naučili samostojno oblikovati osnovne figure, za tiste z že nekaj izkušnjami pa bodo na program improvizacija z baloni in večjimi sestavljenimi figurami.«*

Miha Hrovat

Delavnico bo vodil Miha Hrovat s pomočnico Nežo Zupančič